{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":40,"n_cols":6,"rows_kept":40,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o sadržaju, obliku i održavanju katastarskog operata"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRGA KOSTELAC","PRAVILNIK","Posjedovni list za sve nekretnine gdje je uređeno vlasništvo odnonsno usklađeno katastarsko i zemljišno-knjižno stanje ne bi trebao postojati jer tada ima ulogu dvostruke evidencije podložne pogreškama vođenja. Isto je vidljivo kod sadašnjih izmjena upisa u posjedovne listove gdje se ne dozvoljava upis vlasnika čije je vlasništvo nesporno jer su upisani posjednici koji su pokojni desetljećima ili su davno prodali svoje vlasništvo/suvlasništvo."]
[2,"GRGA KOSTELAC","PRAVILNIK,\nOSNOVNE ODREDBE","Ukoliko je stanje katastarskog operata usklađeno sa stanjem u zemljišnoj knjizi (tome se mora i treba težiti) tada posjedovni list nema nikakvu svrhu. Općenito sadržaji koji se navode kao obvezni u posjedovnim listovima npr. adresa zgrade i kućni broj, koje upisujemo u prijavne listove, podložni su promjenama koje se ne ažuriraju niti u katastarskom operatu i niti u ZK. Znači po službenoj dužnosti se ne ažuriraju ti podaci te je iste potrebno izbaciti jer su nepotrebni. Npr. u PL (ili VL) piše vlasništvo nad kućom br. 76, a u naravi je to zgrada na adresi 77A - ako je broj k.č. nedvojbeni prostorni podataka, zašto drugi, često pogrešni, koji može dovesti u pitanje dokaz vlasništva?"]
[3,"GRGA KOSTELAC","OSNOVNE ODREDBE,\nČlanak 2.","Upitna je i sadašnja praksa gdje katastar ne obavještava \"nositelje prava\" na predmetnim i susjednoj kat. čestici o provedbi geodetskog elaborata? Ako izvođači ne obavještavaju pismenom upisane vlasnike i posjednike na predmetnim i susjednim katastarskim česticama zašto se provode ti elaborati? Ako izvođači ne snimaju/evidentiraju stvarni položaj međe i objekata zakonom propisanom točnošću zašto Državna geodetska uprava (katastar) isto ne kontrolira (radi se o njihovoj javnoj evidenciji/registru, njihova dužnost kontrole kvalitete/nadzora)? Na koji način katastarski službenici utvrđuju je li međa stvarno snimljena jer od nekih izvođača traže prihvaćanje podataka drugih izvođača koji nisu evidentirali položaj zakonskom točnošću (npr. nisu vršili terensku izmjeru)?"]
[4,"HRVATSKA KOMORA OVLAŠTENIH INŽENJERA GEODEZIJE","PODACI O KATASTARSKIM ČESTICAMA,\nČlanak 5.","Vezano uz stavak 2, Komora smatra kako je ovaj stavak potrebno nomotehnički doraditi jer iz istog nije jasno na što se odnosi."]
[5,"HRVATSKA KOMORA OVLAŠTENIH INŽENJERA GEODEZIJE","PODACI O KATASTARSKIM ČESTICAMA,\nČlanak 6.","Vezano uz stavak 1, potrebno je definirati što točno znače lomne točke čiji je položaj utvrđen koordinatama. Točnije, potrebno je precizirati da li se određivanje tih koordinata odnosi na upravne postupke temeljem Zakona, ili bilo kakve postupke u kojima su te koordinate „utvrđene“, pa tako i recimo homogenizacijom katastarskih planova.\nVezano uz stavak 3, Komora smatra kako nedostaje i podatak o glavnoj knjizi odnosno knjigama kojima ta čestica pripada. Također, za one katastarske općine za koje postoji dvostruka evidencija, trebaju se voditi i podaci o identifikaciji odnosno poveznici sa brojem čestice iz zemljišne knjige."]
[6,"HRVATSKA KOMORA OVLAŠTENIH INŽENJERA GEODEZIJE","PODACI O KATASTARSKIM OPĆINAMA,\nČlanak 7.","Vezano uz stavak 6, Komora još jednom ističe da i ovaj Pravilnik ima potrebu za pojmovnikom."]
[7,"HRVATSKA KOMORA OVLAŠTENIH INŽENJERA GEODEZIJE","PODACI O KATASTARSKIM OPĆINAMA,\nČlanak 8.","Vezano uz stavak 2, nije potpuno jasno da li katastarsko područje na moru pripada katastarskoj općini ili je zaseban entitet."]
[8,"HRVATSKA KOMORA OVLAŠTENIH INŽENJERA GEODEZIJE","PODACI O KATASTARSKIM PODRUČJIMA NA MORU,\nČlanak 10.","Vezano uz stavak 1, Komora smatra kako je u suprotnosti sa čl.8 stavkom 2.\nVezano uz stavak 2, Komora smatra kako je isti nomotehnički potrebno doraditi. Naime iz predloženog nije jasno da li su moguće situacije da se određena nekretnina može istovremeno nalaziti u području katastarske općine kao i katastarskog područja na moru.\nVezano uz stavak 5, Komora smatra kako je potrebno propisati i na koji način se takvo područje formira."]
[9,"HRVATSKA KOMORA OVLAŠTENIH INŽENJERA GEODEZIJE","PODACI O ZGRADAMA I DRUGIM GRAĐEVINAMA,\nČlanak 11.","Potrebno je propisati što točno znači evidentiranje zgrada kao „zasebnih nekretnina“."]
[10,"HRVATSKA KOMORA OVLAŠTENIH INŽENJERA GEODEZIJE","PODACI O ZGRADAMA I DRUGIM GRAĐEVINAMA,\nČlanak 13.","Vezano uz članak 1, Komora smatra kako je stavak potrebno detaljnije propisati. Također, postoje određeni dijelovi zgrade koji se ne presjecaju s terenom, pa ostaje nedorečeno da li se takvi dijelovi zgrada evidentiraju?\nVezano uz stavak 3, Komora smatra kako isto nije potrebno navoditi u katastarskom operatu.\nVezano uz stavak 4, Komora smatra kako se kućni broj i struktura podataka o kućnom broju uređuje drugim propisima."]
[11,"HRVATSKA KOMORA OVLAŠTENIH INŽENJERA GEODEZIJE","PODACI O ZGRADAMA I DRUGIM GRAĐEVINAMA,\nČlanak 15.","Komora smatra kako je potrebno propisati gdje točno i na koji način se ti podaci upisuju."]
[12,"HRVATSKA KOMORA OVLAŠTENIH INŽENJERA GEODEZIJE","PODACI O NAČINIMA UPORABA I POSEBNIM PRAVNIM REŽIMIMA,\nČlanak 16.","Vezano uz stavke 2 i 3, potrebno je propisati i što ako posebni pravni režim obuhvaća samo dio katastarske čestice."]
[13,"HRVATSKA KOMORA OVLAŠTENIH INŽENJERA GEODEZIJE","PODACI O  ADRESAMA KATASTARSKIH ČESTICA,\nČlanak 17.","Vezano uz stavak 3, Komora smatra kako treba razmotriti i one katastarske čestice koje su u cijelosti izgrađene, a istovremeno građevine imaju više kućnih brojeva."]
[14,"HRVATSKA KOMORA OVLAŠTENIH INŽENJERA GEODEZIJE","GEODETSKO-TEHNIČKI DIO KATASTARSKOG OPERATA,\nČlanak 19.","Vezano uz stavak 1, Komora smatra kako nije u skladu sa člankom 59. Zakona o državnoj izmjeri."]
[15,"HRVATSKA KOMORA OVLAŠTENIH INŽENJERA GEODEZIJE","KATASTARSKI PLAN,\nČlanak 20.","Vezano uz stavak 2, Komora smatra kako katastarski plan sadrži podatke i o lomnim točkama."]
[16,"HRVATSKA KOMORA OVLAŠTENIH INŽENJERA GEODEZIJE","KATASTARSKI PLAN,\nČlanak 21.","Vezano uz stavak 1, Komora smatra kako pozivanje na konkretan Zakon citirajući narodne novine u kojima je isti objavljen nije dobar način propisivanja Pravilnika.\nVezano uz stavak 2, potrebno je poligon katastarske čestice definirati određenom definicijom."]
[17,"HRVATSKA KOMORA OVLAŠTENIH INŽENJERA GEODEZIJE","KATASTARSKI PLAN,\nČlanak 24.","Vezano uz stavak 2, Komora smatra kako su sve zgrade sastavni dio katastarskih čestica bez obzira da li su izgrađene na pravu građenja ili sl."]
[18,"HRVATSKA KOMORA OVLAŠTENIH INŽENJERA GEODEZIJE","ZBIRKA GEODETSKIH ELABORATA,\nČlanak 26.","Vezano uz stavak 3, Komora smatra kako je potrebno naglasiti da se zbirka vodi jednako za digitalne i za analogne geodetske elaborate"]
[19,"HRVATSKA KOMORA OVLAŠTENIH INŽENJERA GEODEZIJE","I DRUGIH GRANICA KATASTARSKIH ČESTICA,\nČlanak 29.","Komora smatra kako je potrebno definirati ili pozvati se na propis kojim je definirano određivanje koordinata u HTRS96/TM koordinatnom sustavu. Također, saniranje potresa nije način na koji točke ulaze u službenu evidenciju."]
[20,"HRVATSKA KOMORA OVLAŠTENIH INŽENJERA GEODEZIJE","POSJEDOVNI LIST,\nČlanak 35.","Vezano uz stavak 2, Komora smatra kako nije dobro navoditi „drugi broj“ osim osobnog identifikacijskog broja. Time, otvara se mogućnost da se u evidenciji katastra evidentiraju i osobni identifikacijski brojevi nositelja prava iz drugih država."]
[21,"HRVATSKA KOMORA OVLAŠTENIH INŽENJERA GEODEZIJE","POSJEDOVNI LIST,\nČlanak 39.","Vezano uz stavak 4, Komora smatra da, ukoliko je namjera bila propisati da se mora osigurati slijed cijelih brojeva, da je isto potrebno detaljno i propisati. Na ovaj način i dalje nije jasno što se htjelo postići ovom odredbom."]
[22,"HRVATSKA KOMORA OVLAŠTENIH INŽENJERA GEODEZIJE","ODRŽAVANJE KATASTARSKOG OPERATA,\nČlanak 45.","Vezano uz stavak 1, Komora smatra kako je ovo pitanje uređeno drugim Pravilnikom i nije potrebno ovdje navoditi."]
[23,"HRVATSKA KOMORA OVLAŠTENIH INŽENJERA GEODEZIJE","OSNIVANJE NOVIH KATASTARSKIH ČESTICA,\nČlanak 46.","Komora smatra kako navedenim odredbama nije mjesto u ovome Pravilniku, te da je isto postupanje propisano Pravilnikom o geodetskim elaboratima."]
[24,"GRGA KOSTELAC","OSNIVANJE NOVIH KATASTARSKIH ČESTICA,\nČlanak 46.","Što znači \"nepristupačnom terenu\", a kako se onda izvode terenska mjerenja na njemu?"]
[25,"Sanjin Šćepanović","OSNIVANJE NOVIH KATASTARSKIH ČESTICA,\nČlanak 46.","Razumijem svrhu evidentiranja cijelih čestica manjih od 2000m2 (veći broj k.č. s mjerilom 1), ali u mnogo slučajeva će takva odredba pravilnika prouzročiti nemogućnost izrade geodetskog elaborata te rješavanje-imovinsko pravnih odnosa.\nPrimjer 1: su dvostruka stanja katastra i zemljišne knjige u slučaju kada katastarska čestica koja je manja od 2000m2 odgovara više gruntovnih čestica različitog vlasništva. Primjer, u katastarsku česticu \"ulazi\" i gruntovna do čijih je vlasnika nemoguće doći (pokojni, stari upisi od osnutka ZK, Društveno vlasništvo itd.), takve elaborate bi bilo nemoguće izraditi zbog nedostatka pravnog interesa (npr. stranka je vlasnik gruntovne čestice koja čini 90% katastarske čestice, nije upisan kao posjednik, 10% katastarske čestice je gruntovna čestica  vlasništva pokojnih ljudi bez adrese-starih upisa-elaborat bi bilo nemoguće izraditi bez postupka na sudu).\nPrimjer 2: Evidentiranje podataka o zgradama neće biti moguće bez evidentiranja cijele k.č. manje od 2000m2. Česti su primjeri narušenih susjedskih ljudskih odnosa te će susjed moći onemogućiti/značajno odužiti evidentiranje zgrade stranci neutemeljeno se žaleći na evidentiranu među te će nakon odbacivanja žalbe na 2. stupnju moći pokrenuti upravni spor. Sve to zajedno može trajati godinama, a stranka ne može izvršiti etažiranje, dobiti hipoteku, iznajmljivati nekretninu, prodati nekretninu...\nZaključak primjera 1. i 2. je da će ova odredba generirati puno previše sudskih postupaka koji ne bi trebali biti pokrenuti te će utjecati na cjelokupno gospodarstvo.\nSmatram da će ova odredba značajno otežati poslovanje katastrima, geodetskim izvoditeljima i strankama. Ovo je samo moje mišljenje koje nije nužno ispravno, svakako podržavam donošenje novih pravilnika s ciljem unaprjeđivanja struke, geodetskih elaborata i ostalog."]
[26,"MATEA VIDAKOVIĆ","OSNIVANJE NOVIH KATASTARSKIH ČESTICA,\nČlanak 46.","Ukoliko se sugestije prihvate u Pravilniku o geodetskim elaboratima u čl.63., st. 6. i 7., posljedično je potrebno promijeniti članak 46. u Pravilniku o sadržaju, obliku i održavanju katastarskog operata. \nUkoliko se čestice manje od 2000 m2 budu morale mjeriti cijele iz koordinata, onemogućiti ćemo rješavanje imovinsko-pravnih odnosa, pogotovo na području gdje se vodi dvostruka evidencija u katastarskom i zemljišnoknjižnom operatu."]
[27,"HRVATSKA KOMORA OVLAŠTENIH INŽENJERA GEODEZIJE","OSNIVANJE NOVIH KATASTARSKIH ČESTICA,\nČlanak 47.","Komora smatra kako navedenim odredbama nije mjesto u ovome Pravilniku, te da je isto postupanje propisano Pravilnikom o geodetskim elaboratima."]
[28,"HRVATSKA KOMORA OVLAŠTENIH INŽENJERA GEODEZIJE","PROMJENA PODATAKA NA KATASTARSKIM ČESTICAMA,\nČlanak 48.","Vezano uz stavak 3, potrebno je navesti da sukladno kojem standardu položaje točnosti (prema čl. 26. st.2 Zakona)"]
[29,"GRGA KOSTELAC","PROMJENA PODATAKA NA KATASTARSKIM ČESTICAMA,\nČlanak 48.","Stavak 4. čl. 48. je nedorečen - površinski kriterij nema za k.č. osnovane sukladno čl. 64. ili 84.?"]
[30,"HRVATSKA KOMORA OVLAŠTENIH INŽENJERA GEODEZIJE","PROMJENA PODATAKA NA KATASTARSKIM ČESTICAMA,\nČlanak 49.","Vezano uz stavak 1, Komora ističe i kako promjena podataka o načinu uporabe katastarske čestice provodi katastarski ured i u neupravnim postupcima za određene vrste geodetskih elaborata"]
[31,"HRVATSKA KOMORA OVLAŠTENIH INŽENJERA GEODEZIJE","PROMJENA PODATAKA NA KATASTARSKIM ČESTICAMA,\nČlanak 50.","Vezano uz stavak 1, Komora ističe i kako promjena podataka o načinu uporabe katastarske čestice provodi katastarski ured i u neupravnim postupcima za određene vrste geodetskih elaborata.\nVezano uz stavak 2, Komora ističe kako isto nije potrebno propisivati ovim Pravilnikom budući je već propisano Pravilnikom o geodetskim elaboratima."]
[32,"HRVATSKA KOMORA OVLAŠTENIH INŽENJERA GEODEZIJE","PROMJENA PODATAKA NA KATASTARSKIM ČESTICAMA,\nČlanak 51.","Komora smatra kako je članak potrebno uskladiti sa Zakonom o vlasništvu i drugim stvarnim pravima kao i Zakonom o postupanju s nezakonito izgrađenim zgradama.\nVezano uz stavke 2 i 3, Komora ističe kako građevinskom dozvolom nisu u pravilu definirane uporabne cjeline, već se iste definiraju elaboratom etažiranja. U smislu Zakona o gradnji, čl. 113, Građevinska dozvola se izdaje, između ostalog, za građenje cijele građevine, te građenje jedne ili više cjelovitih građevina složene građevine (etapa) određenih lokacijskom dozvolom, ili jednu ili više faza pojedine građevine određenih lokacijskom dozvolom. U tome slučaju nije razvidno na koji način bi građevinska dozvola odnosno drugi odgovarajući akt pomogla pri donošenju ove odluke."]
[33,"HRVATSKA KOMORA OVLAŠTENIH INŽENJERA GEODEZIJE","PROMJENA PODATAKA NA KATASTARSKIM ČESTICAMA,\nČlanak 53.","Komora smatra kako propisano rješenje nije prihvatljivo. Evidentiranje posebnih pravnih režima na katastarskim česticama i osnivanje ili promjena područja posebnih pravnih režima provodi se u upravnom postupku na zahtjev tijela nadležnog za donošenje odluka o posebnim pravnim režimima. Komora smatra da ukoliko samo dio katastarske čestice pripada području posebnog pravnog režima, da bi katastarski ured trebao rješenjem odbiti zahtjev, te je dužan uputiti tijelo nadležno za donošenje odluke o posebnim pravnim režimima da prethodno napravi odgovarajući geodetski elaborat kojim će se formirati čestica na koju će se upisati posebni pravni režim."]
[34,"HRVATSKA KOMORA OVLAŠTENIH INŽENJERA GEODEZIJE","UPIS VLASNIKA I OVLAŠTENIKA U POSJEDOVNE LISTOVE,\nČlanak 58.","Komora smatra kako je potrebno propisati i one slučajeve postupanja kada se ne radi o propustu u održavanju katastarskog operata."]
[35,"HRVATSKA KOMORA OVLAŠTENIH INŽENJERA GEODEZIJE","UPIS VLASNIKA I OVLAŠTENIKA U POSJEDOVNE LISTOVE,\nČlanak 59.","Člankom 57. nije propisana obaveza slanja obavijest. Također, nije propisano niti kakva se točno zabilježba stavlja niti gdje se ona iskazuje."]
[36,"HRVATSKA KOMORA OVLAŠTENIH INŽENJERA GEODEZIJE","UPIS IZVANKNJIŽNOG VLASNIŠTVA U POSJEDOVNI LIST,\nČlanak 61.","Ukoliko se upisom osobe u posjedovni list ne stječu nikakva vlasnička niti druga stvarna prava, da li je pri izradi geodetskih elaborata takve osobe potrebno obavještavati o postupku?"]
[37,"HRVATSKA KOMORA OVLAŠTENIH INŽENJERA GEODEZIJE","PRIJELAZNE I ZAVRŠNE ODREDBE,\nČlanak 64.","Komora smatra kako navedene odredbe nisu potrebne u ovome Pravilniku. Zakonom je propisano da se do stupanja na snagu Pravilnika na odgovarajući način primjenjuju odredbe Pravilnika o katastru zemljišta, međutim ne sve. Komora smatra kako je o ovo propust Zakona, i samo se izmjenom Zakona mogu izmijeniti."]